Un avocat din Baroul București ar fi vândut case unor oameni decedați. Cum a păcălit notarii și executorii judecătorești
Un avocat din Baroul București și alți 3 suspecți au fost reținuți de procurorii DNA care îi suspectează că au vândut casele unor oameni decedați, falsificând documente.
Aceștia au reușit să păcălească inclusiv notari sau executori judecatorești în baza unor testamente false sau contracte de împrumut fictive.
Procurorii spun că din vânzarea mai multor apartamente din București, aceștia au obținut un profit de peste 1,3 milioane de lei, în dauna moștenitorilor reali.
Pentru avocat și unul din suspecți, procurorii au cerut arestare preventivă pentru 30 de zile. Din acest grup mai fac parte încă 10 complici, unii cercetați în libertate, alții sub control judiciar.